OSNOVNA ŠKOLA DOMAŠINEC

M. Kovača 1, DOMAŠINEC

40318 Dekanovec

Tel-fax: 040-863-106 040-863-725

E-mail: ured@os-domasinec.skole.hr

Klasa. 112-01/20-01/01

Urbroj: 2109-25-20-5

Domašinec, 18.2.2020.

Na temelju čl. 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/101, 105/10-Ispr., 90/11, 16/12, 86/12, 94/13., 152/14., 7/17., 68/18.), Pravilnika o načinu i postupku zapošljavanja Osnovne škole Domašinec i čl. 8. Pravilnika o radu Osnovne škole Domašinec, ravnateljica Osnovne škole Domašinec raspisuje

**NATJEČAJ**

za zasnivanje radnog odnosa na radnom mjestu

**učitelja engleskog jezika**

Radni odnos sklapa se na **neodređeno nepuno radno vrijeme – 8 sati tjedno - 1 izvršitelj**

**Na natječaj se mogu javiti osobe oba spola** sukladno članku 13. Zakona o ravnopravnosti spolova.

**Opći i posebni uvjeti za zasnivanje radnog odnosa** propisani su u članku 105. i 106. Zakona o odgoju i obrazovanju u osnovnoj i srednjoj školi i Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/2019.)

**Procjena i vrednovanje kandidata:**

Na web stranici škole <http://os-domasinec.skole.hr/> objavit će se područje provjere, pravni i drugi izvor za pripremu kandidata za testiranje, vrijeme i mjesto održavanja testiranja te rok za objavu vremena i mjesta održavanja testiranja. Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o načinu i postupku zapošljavanja <http://www.os-domasinec.skole.hr/zakoni_i_pravilnici/_kolski_dokumenti>

**Uz prijavu na natječaj kandidati su obvezni priložiti:**

- životopis

- diplomu, odnosno dokaz o stečenoj stručnoj spremi

- dokaz o državljanstvu

- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ( „Narodne novine “, br. 87/08.,86/09., 92/10., 105/10., 90/11., 16/12., 86/12., 126/12., 94/13., 152/14, 7/17. i 68/18. ), ne starije od dana raspisivanja natječaja

- elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje

Ako kandidati ostvaruju prednost pri zapošljavanju prema posebnim propisima, dužni su na njega se pozvati u prijavi na natječaj i uz prijavu priložiti dokaze o istom. Navedeni kandidati imaju prednost u odnosu na ostale kandidate pod jednakim uvjetima.

Sve osobe koje se pozivaju na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji trebaju dostaviti dokaze iz stavka 1. članka 103. navedenog Zakona.

Poveznica na internetsku stranicu ministarstva nadležnog za branitelje na kojoj su navedeni dokazi potrebni za ostvarivanje prava prednosti pri zapošljavanju je:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Rok za podnošenje prijava je 8 dana od dana objave.

Početak rada je 5.3.2020. godine.

Prijave s potrebnom dokumentacijom o ispunjavanju uvjeta dostaviti poštom na adresu škole:

Osnovna škola Domašinec, Marka Kovača 1, Domašinec, 40 318 Dekanovec, s naznakom na omotnici „Natječaj za zapošljavanje-naziv radnog mjesta za koje se podnosi prijava“.

Nepotpune i nepravodobno dostavljene prijave neće se razmatrati.

Natječajna dokumentacija se ne vraća.

O rezultatima natječaja kandidati će biti obaviješteni putem web stranice škole.

Prijavom na natječaj kandidat daje privolu Osnovnoj školi Domašinec da se njegovi osobni podaci prikupljaju, obrađuju, objavljuju u digitalnom obliku (kao rezultat natječaja) te čuvaju u skladu s općim aktima škole, radi provođenja javnog natječaja za zapošljavanje.

Ravnateljica:

Martina Kivač, mag. theol.